Orchestra simfonică a Colegiului de Artă "Ciprian Porumbescu" din municipiul Suceava va concerta duminică, 31 martie 2024, începând cu ora 15:00, în sala de spectacole a Casei de Cultură "Mihai Teliman" din Siret. Invitat special este tenorul Sorin Ursan Delaclit. Dirijor: profesor Valentin Ianoș.
Prețul unui bilet este 10 lei (preț simbolic). Concertul este organizat de Centrul Cultural Siret, Colegiul de Artă "Ciprian Porumbescu" Suceava, Casa de Cultură a Studenților, Universitatea "Ștefan cel Mare" Suceava.
Înainte de a începe o stagiune de opt concerte în municipiul Suceava, Orchestra Simfonică Suceava, dirijată de prof. Valentin Ianoș (siretean), propune un program de excepție pentru melomanii din Siret: Johann Strauss Vater, Ciprian Porumbescu, A. Vivaldi etc.
Publicul siretean și nu numai este încurajat să participe în număr cât mai mare la astfel de acțiuni culturale care promovează excelența. "Dacă la finalul concertului veți considera că cei peste 60 de instrumentiști, soliști vocali, dansatori, merită mai mult, o să vă puteți manifesta recunoștința punând singuri prețul corect pentru un astfel de eveniment", au transmis organizatorii.